Globulín

Globulíny sú veľmi heterogéna skupina proteínov, väčšinou ide o glykoproteíny guľovitého tvaru (odtiaľ názov). Sú významnou zložkou krvnej plazmy, spolu s albumínmi a fibrinogénom. 

Hlavné globulínové frakcie sa v krvi rozlišujú na základe ich elektroforetickej pohyblivosti.
Delia sa na :
 alfaglobulíny, kam patria alfa1 a alfa2 globulíny
 betaglobulíny, deliace sa na beta1, beta2 globulíny
 gamaglobulíny

 Alfaglobulíny 
 Alfa1-globulíny 
Do tejto skupiny patria napríklad:
 kyslý alfa1-globulín, ktorý sa zaraďuje do skupiny proteínov akútnej fázy a jeho hladina stúpa pri akútnom zápale
 niektoré transportné proteíny ako transkortín viažúci kortizol, tyroxín viažuci globulín a retinol viažúci globulín
 Inhibítory proteáz

 Alfa2-globulíny 
haptoglobíny – glykopoteíny schopné viazať hemoglobín uvoľnený z rozpadnutých červených krviniek, čím zabraňujú stratám železa
antitrombin III – inhibítor proteáz, inhibuje zrážanie krvi
ceruloplasmin- metaloproteín modrej farby viažúci meď. Pôsobí ako oxidáza, histamináza, scavenger superoxidu

 Beta globulíny 
Táto frakcia globulínov obsahuje proteíny schopné transportovať železo, lipidy, lipoproteíny, obranné látky a niektoré proteíny akútnej fázy. 
transferín- viaže a transportuje železo
hemopexín- bielkovina viažúca voľný hem
properdín
biekoviny komplementového systému

 Gamaglobulíny 
Sú zo všetkých globulínov v najväčšom zastúpení. Úplnú prevahu majú IgG, ďalšie imunoglobulíny majú len menší podiel (IgM, IgD, IgE). Do tejto skupiny patrí napríklad aj lyzozým a fibrinogén.

Kategória:Bielkoviny
Kategória:Molekulárna biológia